รุ่นน้องชักชวนให้แวะร้านนี้ก่อนถึงพิดโลก
พร้อมคำโปรย หมูกะทะ ที่เป็นหมูกะทะ

พิกัดร้าน อยู่ริมถนนพิษณุโลก-สุโขทัย
ติดป้อมตำรวจบ้านกง เยื้องๆ ธนาคารออมสิน
เปิดในช่วงเย็น 
ร้านเปิดโล่ง ออกจะร้อนไปสักหน่อย

ในส่วนของหมูกะทะ มีให้เลือกทั้งสันคอ
สามชั้น ตับ ปลาหมึก แมงกระพรุน 
หอยแมลงภู่ อยากกินอะไร ตักใส่ชาม
เอาไปชั่งกิโล ๆ ละ 200 บาท 
จะแถมยำยำช้างน้อย 1 ห่อ ไข่ไก่ 1 ฟอง
ส่วนกุ้งชั่งแยกอีกราคานึง
กุ้งสดเนื้อแน่น หัวมันแก้วด้วย

ผัก วุ้นเส้นฟรี บริการตัวเอง
หมูหมักมาให้จนนุ่มแล้ว
แนะนำให้ใส่งาขาว เพิ่มความหอม

น้ำจิ้มมี 2 แบบ
แบบสีแดง หวานเผ็ด เอาไว้จิ้มหมู
แบบซีฟู๊ด เผ็ดเปรี้ยวสามรส

เตาถ่านไฟแรง มีที่กันไฟด้วย

เครื่องดื่มราคาปกติ น้ำแข็งฟรี แต่ต้องไปตักเอง

กินกันจนอิ่มหารกันคนละ 150 บาท
ถูกกว่าบุฟเฟ่ที่พิดโลกอีก

